CELEX: 62012CN0034
Language: sk
Date: 2012-01-24 00:00:00
Title: Vec C-34/12 P: Odvolanie podané 24. januára 2012 : Idromacchine Srl a i. proti rozsudku Všeobecného súdu (štvrtá komora) z  8. novembra 2011 vo veci T-88/09, Idromacchine Srl a i./Komisia

24.3.2012   
            
            
               SK
            
            
               Úradný vestník Európskej únie
            
            
               C 89/15
            
         Odvolanie podané 24. januára 2012: Idromacchine Srl a i. proti rozsudku Všeobecného súdu (štvrtá komora) z 8. novembra 2011 vo veci T-88/09, Idromacchine Srl a i./Komisia
   (Vec C-34/12 P)
   2012/C 89/23
   Jazyk konania: taliančina
   
      Účastníci konania
   
   
      Odvolatelia: Idromacchine Srl, Alessandro Capuzzo, Roberto Capuzzo (v zastúpení: W. Viscardini a G. Donà, avvocati)
   
      Ďalší účastník konania: Európska komisia
   
      Návrhy
   
   
               —
            
            
               čiastočne zrušiť rozsudok Všeobecného súdu (štvrtá komora) vyhlásený 8. novembra 2011 vo veci T-88/09 v rozsahu, v akom:
               
                           —
                        
                        
                           neuznal majetkovú ujmu spôsobenú spoločnosti Idromacchine,
                        
                     
                           —
                        
                        
                           uznal len nepatrnú nemajetkovú ujmu spôsobenú Idromacchine,
                        
                     
                           —
                        
                        
                           neuznal nemajetkovú ujmu spôsobenú A Capuzzovi a R. Capuzzovi,
                        
                     
                           —
                        
                        
                           a z toho dôvodu prijať návrhy odvolateľov, tak ako ich formulovali na prvom stupni.
                        
                     
         
               —
            
            
               zaviazať Európsku komisiu na náhradu trov konania.
            
         
      Odvolacie dôvody a hlavné tvrdenia
   
   Odvolatelia poukazujú na tieto nesprávne právne posúdenia Všeobecného súdu:
   
               1.
            
            
               zjavne nesprávne posúdenie vyplývajúce z procesných úkonov, keďže Všeobecný súd usúdil, že zistenie nepravdivosti porušenia právnych predpisov pripísaného Idromacchine nie je predmetom žaloby;
            
         
               2.
            
            
               nedostatočné a teda nesprávne odôvodnenie týkajúce sa zamietnutia výhrad vzťahujúcich sa na porušenie zásady náležitej starostlivosti a zásady dodržiavania práva na obranu;
            
         
               3.
            
            
               zjavné skreslenie procesných úkonov, skutkových okolností a dôkazov týkajúcich sa majetkovej ujmy — Porušenie pravidiel týkajúcich sa dôkazného bremena — Vady odôvodnenia;
            
         
               4.
            
            
               porušenie povinnosti odôvodnenia, zásady proporcionality a zásady zákazu diskriminácie a odopretie spravodlivosti v súvislosti s kritériami vyčíslenia náhrady nemajetkovej ujmy priznanej Idromacchine;
            
         
               5.
            
            
               porušenie zásady zákazu diskriminácie, nedostatok odôvodnenia, zjavná vecná nepresnosť vyplývajúca z procesných úkonov v súvislosti s odmietnutím priznania náhrady nemajetkovej ujmy spôsobenej A Capuzzovi a R. Capuzzovi.